Source: https://www.advokatnawebe.sk/riesene-otazky/78-dovody-skoncenia-pracovneho-pomeru
Timestamp: 2019-05-21 09:37:53+00:00

Document:
ADVOKATnaWEBE.sk - právne poradenstvo online - Dôvody skončenia pracovného pomeru
Dôvody skončenia pracovného pomeru
zaujímalo by ma či je možné prepustiť účtovníčku, ktorá z dôvodu nesprávneho zaúčtovania spôsobila zamestnávateľovi (štátu) pokutu z Ministerstva financií pri kontrole v celkovej sume 50 000€?? Ak áno podla akého paragrafu ju môžeme prepustiť?
ku Vašej otázke ohľadom možnosti ukončenia pracovného zaujímame nasledujúce stanovisko:
Platná pracovnoprávna úprava výrazne chráni zamestnanca pred jednostranným ukončením pracovného pomeru zo strany zamestnávateľa. Za predokladu, že zamestnanec má uzatvorený pracovný pomer (teda nie štátnozamestnanecký pomer v zmysle zákona č.400/2009 Z. z. o štátnej službe a o zmene a doplnení niektorých zákonov) k ukončeniu pracovného pomeru môže dôjsť jedine okamžitým skončením pracovného pomeru alebo výpoveďou, a to len z dôvodov taxatívne vymedzených v zákone č. 311/2001 Z. z. Zákonník práce v platnom znení (ďalej len „ZP“). Podľa § 68 ZP zamestnávateľ môže okamžite skončiť pracovný pomer výnimočne a to iba vtedy, ak zamestnanec bol právoplatne odsúdený pre úmyselný trestný čin alebo porušil závažne pracovnú dicsiplínu.
Podľa § 63 ods. 1 ZP „zamestnávateľ môže dať zamestnancovi výpoveď iba z dôvodov, ak
a) sa zrušuje alebo premiestňuje zamestnávateľ alebo jeho časť,
b) sa zamestnanec stane nadbytočný vzhľadom na písomné rozhodnutie zamestnávateľa alebo príslušného orgánu o zmene jeho úloh, technického vybavenia, o znížení stavu zamestnancov s cieľom zvýšiť efektívnosť práce alebo o iných organizačných zmenách
2. prestal spĺňať požiadavky podľa § 42 ods. 2 ZP,
3. nespĺňa bez zavinenia zamestnávateľa požiadavky na riadny výkon dohodnutej prácu určené zamestnávateľom vo vnútornom predpise alebo
V uvedenej situácii by teoreticky prichádzal do úvahy výpovedný dôvod podľa § 63 ods. 1 písm. d) ZP – teda neuspokojivé plnenie pracovných úloh, alebo podľa § 63 ods. 1 písm. e) ZP – porušenie pracovnej disciplíny.
Porušením pracovnej disciplíny sa rozumie zavinené porušenie povinností, ktoré zamestnancovi vyplývajú z právnych, pracovnoprávnych predpisov, pokynov zamestnávateľa, z kolektívnej zmluvy, resp. z pracovného poriadku. Z Vašej otázky však nie je zrejmé, za akých konkrétnych okolností k spôsobeniu škody zamestnávateľovi došlo, čo môže pri posudzovaní Vašich možností ukončenia pracovného pomeru zohrať významnú úlohu. Pre záver o tom, či by v danom prípade mohlo ísť o porušenie pracovnej disciplíny (napr. zavinené konanie v rozpore s pokynom nadriadeného a pod. ) a akú intenzitu toto porušenie dosahuje by bolo potrebné poznať detailnejšie okolnosti prípadu.
Ak by však šlo o menej závažné porušenie pracovnej disciplíny, ani v tom prípade by ste bez ďalšieho nemohli voči účtovníčke uplatniť výpoveď, nakoľko zamestnávateľ má povinnosť pri prvom porušení zamestnanca na možnosť výpovede upozorniť a výpoveď môže uplatniť až pri druhom aspoň menej závažnom porušení, aj to len v prípade, ak k nemu dôjde v lehote šiestich mesiacov od upozornenia.
Do úvahy prichádza aj výpovedný dôvod podľa § 63 ods. 1 písm. d) ZP – neuspokojivé plnenie pracovných úloh. Avšak pre uplatnenie tohto výpovedného dôvodu musia byť splnené zákonné podmienky, a to že zamestnanec bol v posledných šiestich mesiacoch zamestnávateľom písomne vyzvaný na odstránenie nedostatkov pri plnení pracovných úloh a napriek tomu cih neodstránil. Ak vo Vašom prípade k takejto výzve nedošlo, daný výpovedný dôvod nemôžete uplatniť. Odporúčame Vám preto adresovať zamestnancovi výzvu, v ktorej ho upozorníte, že z dôvodu pochybenia v predmetnej veci zamestnávateľ nie je spokojný s výsledkami jeho pracovných úloh a vyzýva ho na odstránenie nedostatkov pri výkone jeho práce s tým, že mu na to určíte primeranú lehotu.
Ak v priebehu nasledujúcich šiestich mesiacov dôjde zo strany zamestnanca k ďalšiemu pochybeniu, je možné voči nemu uplatniť tento výpovedný dôvod.
V zmysle § 179 ods. 1 ZP „zamestnanec zodpovedá zamestnávateľovi za škodu, ktorú mu spôsobil zavineným porušením povinností pri plnení pracovných úloh alebo v priamej súvislosti s ním. Zamestnávateľ je povinný preukázať zamestnancovo zavinenie okrem prípadov uvedených v § 182 a 185.“
Ak teda zamestnávateľ preukáže, že k chybnému zaúčtovaniu došlo minimálne nedbanlivosťou účtovníčky, má nárok na náhradu skutočnej škody, a to najviac v sume rovnajúcej sa štvornásobku jeho priemerného mesačného zárobku pred porušením povinnosti (§ 186 ods. 2 ZP). Ak by bola škoda spôsobená úmyselne, má nárok okrem náhrady skutočnej škody aj na náhradu ušlého zisku.
Preto Vám odporúčame v závislosti od konkrétnych okolností prípadu uzavrieť so zamestnancom dohodu o zrážkach zo mzdy podľa § 131 ods. 3 ZP. Ak zo strany zamestnanca nebude vôľa túto dohodu uzavrieť, máte možnosť obrátiť sa na súd so žalobou o náhradu škody.
Konkrétne kroky smerujúce k podaniu žaloby, prípadne k uplatneniu výpovede voči zamestnancovi Vám však odporúčame vykonať v súčinnosti s advokátom po vyhodnotení všetkých okolností, za ktorých k nesprávnemu zaúčtovaniu došlo, miery zavinenia zamestnanca, dôkazných prostriedkov, ktoré prichádzajú do úvahy a ďalších faktorov.
Vznik nároku na dlhšiu ako ...

References: § 68
 § 63
 § 42
 § 63
 § 63
 § 63
 § 179
 § 182
 § 131
 súd